2015 | 07 | 29.

PEX Automotive Kft.

Sajtóközlemény

UNIÓS TÁMOGATÁSBÓL ÚJ GYÁRTÓCSARNOK ÉPÜLT ÉRDEN

**A PEX Automotive Systems Kft. 111 millió forintos uniós támogatást nyert az Új Széchenyi Terv keretében. A 372 millió forintos összköltségvetésű beruházásból nemcsak egy új gyártócsarnok épült, hanem új munkahelyeket is teremtett a cég.**

A PEX Automotive Systems Kft. több mint 20 éves múlttal van jelen a magyar autóipari beszállítók között, alapvetően fékkopás érzékelők gyártásával foglalkozik. Az elmúlt években elnyert új projektek miatt a gyártókapacitás nem volt elegendő. A 2014-ben elnyert uniós támogatás segítségével 2014 októberében kezdődött meg a gyártócsarnok építése Érden, a Prettl csoport telephelyén, amely 2015 júniusában készült el.

Az új gyártóegység mellett raktár, öltözők és irodahelységek is kialakításra kerültek.

A beruházással 23 új munkahelyet hozott létre a cég.